google/wiki40b huggingface dataset:
วงศ์กำลังเสือโคร่ง

การใช้ประโยชน์

ฮาเซล (Corylus avellana) aและฟิลเบิร์ต(Corylus maxima) เป็นพืชสวนที่สำคัญเพราะผลรับประทานได้ เนื้อไม้ของพืชวงศ์นี้แข็ง นำไปใช้ในการก่อสร้างได้
สุลต่านสุไลยมาน ชาห์ที่ 2

สุลต่านสุไลยมาน ชาห์ที่2
พระองค์เป็นสุลต่านองค์ที่12แห่งรัฐเกอดะฮ์พระองค์ครองราชย์ระหว่าง ค.ศ.1602-1625 พระองค์ขึ้นครองราชย์ต่อจากสุลต่านมุสซาฟาร์ ชาห์ที่2แห่งเกอดะฮ์
พื้นที่ทับซ้อน

การตอบรับ

เพลง "พื้นที่ทับซ้อน" ติดอันดับสูงสุด 15 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ศึกกุมภกรรณ 2527

เนื้อเรื่องย่อ

กุมภกรรณ พญายักษ์ซึ่งเป็นอนุชาของทศกัณฐ์ ดำรงตำแหน่งพระอุปราช กุมภกรรณเป็นพญายักษ์ซึ่งครองธรรม รักษาไว้ซึ่งสัจจะและความสุจริตยุติธรรม หลังจากที่พญามัยราพณ์ พระนัดดาต้องสิ้นชีพลงแล้ว ทศกัณฐ์ได้รำพึงถึงการศึกที่จะทำสงครามกับฝ่ายพระราม ทศกัณฐ์นึกถึงกุมภกรรณพระอนุชาจึงเชิญขึ้นมาเฝ้าปรึกษาศึก กุมภกรรณผู้มีความสุจริตยุติธรรม ตรึกตรองถึงชนวนศึกเห็นว่าต้นเหตุมาจากทศกัณฐ์ไปลักพานางสีดามเหสีของพระรามมาไว้ในอุทยานกรุงลงกา จึงทูลให้ทศกัณฐ์ส่งคืนนางไปเสีย ด้วยราคะจริตของทศกัณฐ์ที่หลงใหลในรูปโฉมนางสีดา จึงบริภาษประกาศโทษและขับไล่ กุมภกรรณเห็นว่าเมื่อทัดทานมิเป็นผลจึงจำใจรับอาสาออกทำสงคราม โดยจะนำหอกโมกขศักดิ์อันมีฤทธิ์ร้ายกาจซึ่งฝากไว้กับพระพรมาธิบดีบนสรวงสวรรค์
กุมภกรรณขึ้นไปทูลขอหอกโมกขศักดิ์ แต่ด้วยเหตุอาเพศที่ต้องเสียสัจสุจริตหอกนั้นกลับเป็นสนิมทั้งสี่คม พระพรหมตักเตือนแต่ก็บอกถึงวิธีแก้ไขให้ กุมภกรรณนำหอกโมกขศักดิ์กลับไปประกอบพิธีลับหอก ที่เขาทับทิมริมแม่น้ำใหญ่ กุมภกรรณจัดสั่งให้ตั้งโรงพิธีใหญ่พร้อมทั้งเครื่องบูชาอย่างครบถ้วนตามตำรา และได้สั่งไพร่พลกวดขันดูแลมิให้สิ่งปฏิกูลใดๆ ผ่านเข้ามาเป็นอันขาด ทางฝ่ายพระราม พิเภกกราบทูลว่า กุมภกรรณไปประกอบพิธีลับหอกถ้าสำเร็จจะมีฤทธิ์ร้ายกาจนักและทูลว่า โดยอุปนิสัยของกุมภกรรณเป็นพญายักษ์ที่รักความสะอาด สิ่งที่จะทำลายพิธีได้ คือ ให้พญาวานรหนุมานและพญาวานรองคตแปลงกายเป็นสุนัขเน่าและอีกาที่จิกกินซากลอยผ่านเข้าไปใกล้บริเวณพิธี
เมื่อกุมภกรรณได้กลิ่นก็จะประกอบพิธีต่อมิได้ พญาวานรทั้งสองรับอาสาไปทำลายพิธีตามคำแนะนำของพญาภิเภก เมื่อกุมภกรรณเสียพิธีจึงยกทัพออกรบ พระรามให้พระลักษณ์คุมกองทัพออกรบ ด้วยเหตุกุมภกรรณเป็นอุปราชมีศักดิ์เสมอพระลักษณ์ ในการรบครั้งนี้ พระลักษณ์เป็นฝ่ายเสียทีถูกหอกโมกขศักดิ์ปักพระอุระจนสลบลง กองทัพของกุมภกรรณจึงกลับเข้ากรุงลงกาอบ่างฮึกเฮิม เมื่อพระลักษณ์ถูกหอกโมกขศักดิ์สลบลงหนุมานจะฉุดถอนอย่างไรก็ไม่สำเร็จ
สุครีพจึงใช้ให้ให้นิลนนท์ไปทูลข่าวและอัญเชิญให้พระรามเสด็จมาสนามรบ พระรามเสียพระทัยและถามพิเภกถึงวิธีแก้ไข พิเภกทูลว่าสรรพยาที่จะแก้ฤทธิ์หอกนี้ได้ คือ ต้นสังกรณีตรีชวาและน้ำปัญจมหานที แต่ที่สำคัญที่สุดคือถ้าแสงพระอาทิตย์สาดส่องเมื่อใดจะหมดโอกาสแก้ไขได้ หนุมานรับอาสาเหาะขึ้นไปบนฟากฟ้าเข้ายุดรถพระอาทิตย์ จนตนเองต้องพินาศเพราะอำนาจของแสงอาทิตย์ พระอาทิตย์เห็นเหตุการณ์ประหลาดครั้งนี้จึงชุบหนุมานขึ้นมาแล้วถามถึงสาเหตุ ในที่สุดพระอาทิตย์ก็ช่วยเหลือโดยชักรถหลบเข้าไปในกลีบเมฆ หนุมานไปเก็บสรรพยา และน้ำปัญจมหานทีจากกรุงอโยธยามาถวายพระราม พระรามให้พิเภกบดโอสถแก้หอกโมกขศักดิ์ได้สำเร็จ พระรามพระลักษณ์พร้อมกองทัพก็กลับคืนสู่พลับพลา

การตอบรับ

ศึกกุมภกรรณ เป็นหนึ่งในภาพยนตร์ 25 เรื่อง ที่กระทรวงวัฒนธรรม เลือกให้เป็นมรดกของชาติ เนื่องในวันอนุรักษ์ภาพยนตร์ไทย ประจำปี 2555
ความสมเหตุสมผลทางนิเวศ

ในงานวิจัย ความสมเหตุสมผลทางนิเวศ (อังกฤษ: ecological validity) ของงานศึกษาหมายความว่า วิธีการ วัสดุสิ่งของ และสิ่งแวดล้อมที่ใช้ในงาน ต้องคล้ายกับสถานการณ์จริงในโลกที่เป็นประเด็นการศึกษา แต่ว่าโดยไม่เหมือนกับความสมเหตุผลภายในและภายนอก ความสมเหตุสมผลทางนิเวศไม่จำเป็นสำหรับความสมเหตุสมผลทางสถิติของงาน

เทียบกับความสมเหตุผลภายนอก

ความสมเหตุสมผลทางนิเวศมักจะสับสนกับความสมเหตุสมผลภายนอก (external validity) ซึ่งเป็นความสมเหตุสมผลของผลที่พบ ว่าจะเป็นจริงโดยทั่วไปในสถานการณ์อื่น ๆ และกับคนอื่น ๆ นอกงานวิจัยหรือไม่ แม้ว่าความสมเหตุสมผลเหล่านี้จะสัมพันธ์กันอย่างใกล้ชิด แต่ก็เป็นอิสระต่อกัน งานศึกษาหนึ่งอาจจะมีความสมเหตุผลภายนอก แต่ไม่มีความสมเหตุสมผลทางนิเวศ และนัยตรงกันข้ามก็เป็นจริงด้วย ยกตัวอย่างเช่น งานวิจัยคดีที่ใช้ลูกขุนจำลอง (mock-jury) เป็นงานศึกษาว่าคนจะประพฤติปฏิบัติอย่างไรถ้าเป็นลูกขุนในคดี แต่ว่า งานวิจัยเช่นนี้มากมายเพียงแต่ให้คำให้การของพยานหรือบทสรุปของคดี และทำในห้องเรียนหรือสำนักงาน ดังนั้น การทดลองเช่นนี้ไม่คล้ายกับสิ่งที่เห็นได้ รู้สึกได้ และวิธีการที่พบได้ในศาลจริง ๆ และดังนั้น จึงไม่มีความสมเหตุสมผลทางนิเวศ แต่ว่า สิ่งที่สำคัญกว่าก็คือความสมเหตุสมผลภายนอก คือถ้าผลที่ได้จากงานศึกษาเช่นนี้สามารถใช้ได้โดยทั่วไปในคดีจริง ๆ งานวิจัยนี้สมเหตุสมผลโดยทั่วไป แม้ว่าจะมีข้อบกพร่องบางอย่าง อย่างไรก็ดี การปรับปรุงความสมเหตุสมผลทางนิเวศ มักจะปรับปรุงความสมเหตุสมผลภายนอกเช่นกัน
ค้อนเคียว

ระเบียงภาพ

ภาพเหล่านี้เป็นเพียงส่วนหนึ่งของการนำรูปค้อนเคียวไปใช้หรือดัดแปลงเป็นรูปสัญลักษณ์ต่างๆ
ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร

ประวัติ

ศูนย์โรคหัวใจภาคเหนือตอนล่างได้จัดตั้งขึ้นสืบเนื่องมาจากมหาวิทยาลัยนเรศวรได้มีการจัดการศึกษาสาขาวิชาแพทยศาสตร์และสาขาวิชาด้านวิทยาศาสตร์สุขภาพอื่นๆ โดยมีการจัดตั้งคณะแพทยศาสตร์ คณะทันตแพทยศาสตร์ คณะเภสัชศาสตร์ คณะสหเวชศาสตร์ คณะพยาบาลศาสตร์ และคณะวิทยาศาสตร์การแพทย์ จึงมีความพร้อมในด้านอาคารสถานที่และบุคลากรที่จะให้การสนับสนุนการจัดตั้งศูนย์โรคหัวใจได้ ทางสภามหาวิทยาลัยนเรศวรจึงมีมติให้จัดตั้งศูนย์โรคหัวใจภาคเหนือตอนล่าง เมื่อปี พ.ศ. 2543 ณ สถาบันวิจัยทางวิทยาศาสตร์สุขภาพ มหาวิทยาลัยนเรศวร (ในขณะนั้น) ซึ่งเป็นสถานที่หลักในการปฏิบัติงานในด้านการเรียนการสอน และการวิจัยทางด้านคลินิกของคณะต่างๆ ทางวิทยาศาสตร์สุขภาพ โดยแบ่งเนื้อที่บางส่วนของอาคารสถาบันวิจัยทางวิทยาศาสตร์สุขภาพให้เป็นสถานที่ตั้งของศูนย์โรคหัวใจ โดยให้เกิดการพัฒนาด้านความรู้ตลอดจนเทคโนโลยีทางการแพทย์ด้านการตรวจวินิจฉัย รักษา การเรียนการสอน และศึกษาวิจัยให้มีคุณภาพตามมาตรฐานสากลเป็นที่ยอมรับในระดับภูมิภาคและนานาชาติ ทั้งนี้ในเรื่องของบุคลากรทางการแพทย์จะดำเนินการโดยใช้บุคลากรที่เป็นอาจารย์จากคณะแพทยศาสตร์และคณะอื่นๆ เช่น อายุรแพทย์โรคหัวใจ กุมารแพทย์โรคหัวใจ ศัลยแพทย์หัวใจและทรวงอก จากคณะแพทยศาสตร์ นักเทคนิคการแพทย์ นักกายภาพบำบัด นักเทคโนโลยีหัวใจและทรวงอก และ นักรังสีเทคนิค จากทั้งคณะแพทยศาสตร์และคณะสหเวชศาสตร์ รวมทั้งเภสัชกร จากคณะเภสัชศาสตร์ด้วย
ต่อมาเมื่อสถาบันวิจัยทางวิทยาศาสตร์สุขภาพ มหาวิทยาลัยนเรศวร ได้เปลี่ยนมาเป็นโรงพยาบาลมหาวิทยาลัยนเรศวร สังกัดคณะแพทยศาสตร์ เมื่อปี พ.ศ. 2548 ศูนย์โรคหัวใจภาคเหนือตอนล่างจีงเป็นหน่วยงานในคณะแพทยศาสตร์ มหาวิทยาลัยนเรศวร และมีการพัฒนาต่อมาอย่างต่อเนื่อง จนปัจจุบันเป็นศูนย์รับส่งต่อผู้ป่วยทางโรคหัวใจในเขตภูมิภาคภาคเหนือตอนล่างทั้งหมด

ห้องปฏิบัติการด้านโรคหัวใจ

ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร มีห้องปฏิบัติการด้านโรคหัวใจได้แก่ ห้องปฏิบัติการสวนหัวใจและหลอดเลือด (Cadiac Catheterization Laboratory) ห้องผ่าตัด (Operation Room) และห้องพักผู้ป่วยวิกฤตโรคหัวใจ (CCU) เป็นต้น
ปลากระดูกอ่อน

ความเชื่อเรื่องการรักษาโรคมะเร็ง

ปัจจุบัน มีความเชื่อว่า ปลากระดูกอ่อนนี้มิอาจป่วยเป็นโรคมะเร็งได้ เนื่องจากในเซลล์กระดูกอ่อนซึ่งเป็นองค์ประกอบใหญ่ของกระดูกในร่างกายนั้น มีสารโปรตีนที่ช่วยยับยั้งในการเกิดเซลล์มะเร็ง จึงมีการสกัดเซลล์กระดูกอ่อนจากปลากระดูกอ่อนโดยเฉพาะ ปลาฉลาม ผลิตเป็นยาจำหน่ายโดยทั่วไป
แท้ที่จริงแล้ว ความเชื่อดังกล่าวยังมิได้พิสูจน์ทราบทางวิทยาศาสตร์และการแพทย์ และเรื่องที่ว่าปลากระดูกอ่อนมิอาจป่วยเป็นโรคมะเร็งนั้นก็มิได้เป็นความจริงแต่อย่างใด
ฟุจิวะระ โนะ องชิ (จักรพรรดิอุดะ)

ฟุจิวะระ โนะ องชิ (藤原温子; 1415 – 20 กรกฎาคม 1450) พระสนมในจักรพรรดิญี่ปุ่นโดยเป็นพระสนมใน จักรพรรดิอูดะ จักรพรรดิองค์ที่ 59 มีพระราชธิดาพระองค์เดียวคือ เจ้าหญิงคินชิ
ลากอม

การใช้คำ

คำว่า ลากอม มักถูกใช้เป็นคำวิเศษณ์ เช่น ในประโยค "Han är lagom lång" (แปลแบบตรงตัวว่า "เขาสูงกำลังพอดี") และยังสามารถใช้ในรูปแบบของคำคุณศัพท์ เช่น "Klänningen var lagom för henne" (แปลแบบตรงตัวว่า "ชุดกระโปรงเหมาะกับเธอ"),
คำว่าลากอมสามารถใช้ได้กับแทบทุกอย่างตั้งแต่อาหารและเครื่องดื่ม ไปจนถึงกฎหมายลิขสิทธิ์และปริมาณการปล่อยคาร์บอนไดออกไซด์

ความสำคัญทางวัฒนธรรม

ค่านิยมของ "ความพอเพียง" สามารถเปรียบเทียบได้กับสำนวน "less is more" (การที่มีน้อยคือการที่มีมาก) ที่ตรงข้ามกับ "ยิ่งเยอะยิ่งดี" มักถูกมองในด้านดี เป็นตัวเลือกที่ยั่งยืน ตรงข้ามกับการสะสมของมากมายในแบบบริโภคนิยม (consumerism) ตัวอย่างเช่น "ทำไมฉันจะต้องต้องการมากกว่าสองอัน?" Det är [มัน] ลากอมแล้ว นอกจากนี้ยังอาจถูกมองในด้านการอดกลั้น เช่นในเชิง "คุณไม่ควรจะทำตัวดีเกินไป หรือรวยเกินไป"
บีอีซี-เทโร เอ็นเตอร์เทนเม้นท์

ประวัติ

บริษัท บีอีซี-เทโร เอ็นเตอร์เทนเม้นท์ จำกัด (มหาชน) ก่อตั้งขึ้นในชื่อ บริษัท เวิลด์มีเดียซัพพลายส์ จำกัด เมื่อวันที่ 12 พฤษภาคม พ.ศ. 2537 ต่อมาจึงเปลี่ยนเป็นชื่อปัจจุบัน เมื่อวันที่ 27 มีนาคม พ.ศ. 2541 พร้อมทั้งเปลี่ยนแปลงผู้ถือหุ้น โดยบริษัท บีอีซีเวิลด์ จำกัด (มหาชน) เข้าร่วมทุนกับไบรอัน ลินด์เซย์ มาร์การ์ นักธุรกิจชาวอเมริกันเชื้อสายเมียนมาร์ ซึ่งกิจการตั้งต้นของบีอีซี-เทโรฯ คือผลิตรายการโทรทัศน์ สำหรับแพร่ภาพทางไทยทีวีสีช่อง 3, จัดหาการแสดง/คอนเสิร์ตมาแสดงในประเทศไทย, จัดกิจกรรมต่างๆ, ผลิตภาพยนตร์, ให้บริการผ่านสื่อช่องทางต่างๆ และร่วมทุนกับบริษัทอื่น เพื่อประกอบกิจการบันเทิงหลายประเภท โดยปัจจุบันบีอีซีเวิลด์ ถือหุ้นใหญ่ในบีอีซี-เทโรฯ ที่ร้อยละ 59.99
วีเอฟเอ-31

เครื่องหมายและนามสมญาของฝูงบิน

ฝูงบินนี้แต่เดิมเป็นที่รู้จักในฐานะชูตติงสตาส์ ฝูงบิน "แมวเฟลิกซ์" เดิมคือวีเอฟ-3 หลังจากยุทธนาวีที่มิดเวย์ วีเอฟ-3 และวีเอฟ-6 ได้สลับสับเปลี่ยนการเรียกขานในวันที่ 15 กรกฎาคม ค.ศ. 1943 ส่งผลให้เกิดการโต้เถียงกันเป็นเวลาสามปีในฐานะฝูงบินที่เป็นเจ้าของชื่อเฟลิกซ์และตราสัญลักษณ์จนกระทั่งวีเอฟ-3 ได้รับการกำหนดใหม่เป็นวีเอฟ-3เอ ในวันที่ 15 พฤศจิกายน ค.ศ. 1946 และได้รับการอนุมัติอย่างเป็นทางการที่จะนำแมวเฟลิกซ์มาใช้โดยเสนาธิการทหารเรือ (ซีเอ็นโอ)  วีเอฟ-3เอ จึงได้รับการกำหนดใหม่เป็นวีเอฟ-31 ในวันที่ 7 สิงหาคม ค.ศ. 1948
สัญลักษณ์และตัวนำโชคเป็นแมวเฟลิกซ์ ตัวการ์ตูนที่มีชื่อเสียง ที่กำลังวิ่งไปกับลูกระเบิดสีดำทรงกลมขนาดใหญ่พร้อมสายชนวนจุดไฟ รอบวงสีเหลืองและเค้าโครงจะได้รับการลบออกจากอากาศยานและดาวสี่ดวงตรงปลายวงได้รับการเพิ่มเข้ามา สัญลักษณ์นี้สามารถเห็นได้บนลำตัวของอากาศยานเหนือปีก
นักบินที่มีชื่อเสียงหลายคนบินไปกับสัญลักษณ์เฟลิกซ์บนไหล่ของพวกเขา รวมถึงชาลส์ ลินด์เบิร์ก และบุช โอแฮร์
ทั้งนี้ สมญาทอมแคทเตอส์ ได้รับการนำมาใช้ในปี ค.ศ. 1948

ประวัติ

มีสองฝูงบินของกองทัพเรือสหรัฐที่ได้มีการเรียกขานว่าวีเอฟ-31 โดยฝูงบินแรกที่ได้รับการเรียกขานว่าวีเอฟ-31 มีอยู่ตั้งแต่พฤษภาคม ค.ศ. 1943 ถึงตุลาคม ค.ศ. 1945 และไม่เกี่ยวข้องกับเรื่องของบทความนี้ ส่วนฝูงบินวีเอฟ-31 ที่สองมีพื้นเพโดยตรงต่อวีเอฟเอ-31 ปัจจุบัน ด้วยสมญา "ทอมแคทเตอส์"

ปีแรก ๆ

วีเอฟเอ-31 ได้รับการก่อตั้งขึ้นในฐานะวีเอฟ-1บี เมื่อวันที่ 1 กรกฎาคม ค.ศ. 1935 โดยทำการบินเอฟ4บี ทำให้มันเป็นฝูงบินกองทัพเรือสหรัฐที่เก่าแก่ที่สุดเป็นอันดับสองรองจากวีเอฟเอ-14 ซึ่งแต่เดิมก่อตั้งขึ้นในปี ค.ศ. 1919
ลัทธิสหัสวรรษ

ประเทศจีน

ลัทธิสหัสวรรษในประเทศจีนคือ ลัทธิบัวขาว เกิดในสมัยราชวงศ์หยวน มีแนวคิดว่าโลกปัจจุบันเป็นยุคตกต่ำ ประชาชนเดือดร้อนเป็นทุกข์จากการปกครองกดขี่ของภาครัฐ และภัยพิบัติทางธรรมชาติ และพระเป็นเจ้าคือพระแม่องค์ธรรมจะส่งพระศรีอริยเมตไตรยลงมาเกิดเพื่อฉุดช่วยมวลมนุษย์จากความทุกข์ยาก และสร้างสังคมที่ผาสุก มีคุณธรรม
แนวคิดนี้ยังถูกถ่ายทอดต่อมาในลัทธิเซียนเทียนเต้าและลัทธิอนุตตรธรรมในปัจจุบัน
แอชลีย์ ทิสเดล

โทรทัศน์

แมดดี้ ฟิตส์แพทริค ลักษณะตัวละคร แมดดี้ทำงานที่แคนดี้เคาน์เตอร์ในลอบบี้ของโรงแรมทิปตั้น เธอทำงานพิเศษหลายๆอย่างไม่ว่าจะเป็นพี่เลี้ยงเด็กให้กับ แซคและโคดี้ หรือแม้แต่ทำงานเป็นที่ปรึกษาแคมป์ เธอไม่ชอบลอนดอน (1 ในตัวละคร) แมดดี้ไม่ได้เกิดมาบนกองเงินกองทองเหมือนลอนดอน เพราะฉะนั้นเธอจึงคอยอยู่ข้างๆลอนดอนเพื่อคอยเตือนสติเธอเสมอ และคอยช่วยแนะนำลอนดอนให้มีความเคารพผู้อื่นมากขึ้นอีกนิด นอกจากนั้นเธอยังช่วยแซคและโคดี้ทุกครั้งที่พวกเขาสร้างปัญหา เธอไม่ใช่แค่ลูกจ้างที่สมบูรณ์แบบเท่านั้นแต่ยังเป็นเพื่อนที่ซื่อสัตย์อีกด้วย (เธอแอบรู้หน่อยๆและว่าแซคนั้นแอบชอบเธอมากๆ)

บท

2017Charmingซินเดอเรลล่า (เสียง)2016Amateur Nightฟอลลอน2014ลุ้นรักเวิ่น นายหล่อเวอร์เป็นตัวเธอเอง2014Birds of Paradiseออโรร่า (เสียง)2013ขบวนการภูติจิ๋ว พิทักษ์ซานตาครอสไชนี (เสียง)2013ยำหนังจี้ เรียลลิตี้หลุดโลก 5โจดี้ แซนเดอร์2011ฟีเนียสกับเฟิร์บ คู่หูจอมป่วนกวนข้ามมิติแคนเดซ ฟลินน์ (เสียง)2010การผจญภัยของชาร์เพร์(ชื่อชั่วคราว)ชาร์เพร์ เอวานส์2009มันมาจากข้างบนกับแก๊งซนพิทักษ์โลกเบตธานี เพียร์สัน2008สกัดแผนพ่อ ขอปิ๊งหนุ่มแมนดี กิลเบิร์ท2008มือถือไมค์ หัวใจปิ๊งรัก 3ชาร์เพร์ เอวานส์2007มือถือไมค์ หัวใจปิ๊งรัก 2ชาร์เพร์ เอวานส์2007สาวเชียร์เท้าไฟ หัวใจวี้ดบึ้มเป็นตัวเธอเอง2006มือถือไมค์ หัวใจปิ๊งรักชาร์เพร์ เอวานส์2006วันนั้น...วันไหน หัวใจจะเป็นสีชมพูยูโกะ ฮาราดะ2002The Mayor of Oyster Bay2001Donnie Darkoคิม, เด็กไม่ทันสมัยNathan's Choiceสเตฟานี1998ตัวบั๊กส์ หัวใจไม่บั๊กส์ให้เสียง1995Whisper of the Heartยูโกะ ฮาราดะ (เสียง)

บท

2007 - 2015ฟีเนียสกับเฟิร์บแคนเดส ฟลิน2005 - 2008The Suite Life of Zack & Codyแมดดี ฟิตส์แพทริค
จิตรกรเอกประจำราชสำนักฝรั่งเศส

จิตรกรเอกประจำราชสำนักฝรั่งเศส (ฝรั่งเศส: Premier peintre du Roi) เป็นตำแหน่งภายในแผนกสิ่งก่อสร้างแห่งสำนักพระราชวังฝรั่งเศส (Bâtiments du Roi) ของ สำนักพระราชวังฝรั่งเศส (département de la Maison du Roi) ภายใต้การปกครองระบบโบราณ ที่อยู่ภายใต้ตำแหน่งผู้อำนวยการแผนกศิลปะและการผลิตแห่งฝรั่งเศส ที่เทียบเท่ากับตำแหน่ง สถาปนิกเอกประจำราชสำนักฝรั่งเศส (Premier architecte du Roi) ตำแหน่งนี้ไม่มีในการบังคับบัญชาผู้ใดและบางครั้งก็ไม่มีผู้ถือตำแหน่ง
รางวัลเมขลา ครั้งที่ 24

รางวัลเมขลา ครั้งที่ 24 เป็นงานแจกรางวัลดีเด่นทางโทรทัศน์ประจำปี พ.ศ. 2554 จัดขึ้นโดยสมาคมผู้สื่อข่าวบันเทิงแห่งประเทศไทย เมื่อวันเสาร์ที่ 10 มีนาคม 2555 ณ หอประชุมมงคลอาภากร มหาวิทยาลัยเทคโนโลยีราชมงคลพระนคร

รางวัลมณีเมขลาดีเด่นยอดนิยม

ผู้เข้าชิงจะได้รับรางวัลทุกคน
นักพากย์ในประเทศญี่ปุ่น

นักพากย์ในประเทศญี่ปุ่น หรือที่เรียกตามภาษาญี่ปุ่นว่า เซยู (ญี่ปุ่น: 声優 seiyū นักพากย์ ) กล่าวถึง บุคคลที่ให้เสียงในผลงานต่างๆ เช่น การ์ตูน , ภาพยนตร์ , ละครวิทยุ , ดราม่าซีดี และ ผู้ให้เสียงภาษาญี่ปุ่นกับภาพยนตร์ต่างประเทศ โดยผู้ที่ให้เสียงนั้น ต้องทำตนเปรียบเสมือนเป็นนักแสดงอยู่ด้วย เพื่อให้เสียงออกมาอย่างสมจริง และออกมาตามคาแร็กเตอร์ ซึ่งถือได้ว่า อาชีพ เซยู นั้น เปรียบดั่งอาชีพดารา ได้เลยทีเดียว อนึ่ง นอกจากคำเรียกนักพากย์ในประเทศญี่ปุ่นว่า เซยู แล้ว อาจเรียกได้อีกอย่างว่า CV ซึ่งย่อมากจาก Character Voice (ญี่ปุ่น: キャラクターボイス ) โดยผู้พากย์ที่เป็นเจ้าของคาแร็กเตอร์นั้นจะต้องรับผิดชอบในการที่จะเปล่งเสียงให้ตรงกับอุปนิสัยของตัวละครนั้นๆอีกด้วย โดยคำว่า CV นั้นได้ถูกใช้ขึ้นในครั้งแรกในช่วงกลางปี พ.ศ. 2523 ปรากฏครั้งแรกในนิตยสารอนิแมกซ์
วิหารคด

วิหารคด คือส่วนหนึ่งของสถาปัตยกรรมพุทธศาสนสถาน มีลักษณะเป็นวิหารล้อมรอบลานด้านในของวิหารหลักและคดเป็นข้อศอกตรงมุม มีลักษณะเทียบได้กับ ระเบียงฉันนบถ ในสถาปัตยกรรมตะวันตก

วิหารคด

วิหารคด คือส่วนหนึ่งวัดในสถาปัตยกรรมไทย โดยเฉพาะวัดที่มีขนาดใหญ่ทื่อาจจะเป็นที่ตั้งพระพุทธรูปรอบระเบียง หรือมีจิตรกรรมฝาผนัง

ระเบียงฉันนบถ

ระเบียงฉันนบถ (อังกฤษ: cloister) ชาวคาทอลิกมักเรียกว่าเขตพรต มาจากภาษาละติน “claustrum” เป็นส่วนหนึ่งของสถาปัตยกรรม ของอาสนวิหาร อาราม และแอบบี มักจะเป็นระเบียงสี่ด้านรอบลานกลางด้านในของโบสถ์  เพื่อใช้เป็นทำงานหรือกิจการอื่นๆ ทางศาสนา จะเป็นสถานที่ที่มีอากาศถ่ายเทได้เพราะเป็นสิ่งก่อสร้างที่กึ่งเปิด การที่โบสถ์มีระเบียงฉันนบถมักจะเป็นเครื่องหมายว่าเป็นอาราม หรือเคยเป็นอารามมาก่อน ระเบียงมักจะสร้างติดกับตัวอาสนวิหารทางด้านใต้เพราะเป็นด้านที่ได้รับแสงอาทิตย์มากกว่าจึงอุ่นกว่า 
ในยุคกลางระเบียงฉันนบถจะใช้เป็นที่ของการอธิษฐาน การเพ่งพินิจ เรียนหนังสือ คัดหนังสือ หรือกิจธุระอย่างอื่นเช่นซักล้างเช่นระเบียงฉันนบถที่มหาวิหารกลอสเตอร์ที่มีรางน้ำยาว 
ระเบียงฉันนบถที่ยาวที่สุดในโลกอยู่ที่แชร์โตซาดีปาโดวาทางใต้ของประเทศอิตาลี ซึ่งมีเนี้อที่ทั้งหมด 12000 ตารางเมตร
ไมเคิล แจ็กสัน: ดิอิมมอร์ทัลเวิลด์ทัวร์

การประชาสัมพันธ์สาธารณะ

การแสดงดึงดูดความสนใจชื่อเสียงมากมาย เช่น แบรด พิตต์ ,แองเจลินา โจลี ,เจย์-ซี ,บียอนเซ่ โนวส์ ,ริอานนา ,อีวา ลองโกเรีย ,เคาเทนี ค็อก ,จอช โกรแบน ,เจนนิเฟอร์ โลเปซ ,ไทรา แบงส์ ,นาโอมิ แคมป์เบล รวมถึง กลี,แอนดรูว์ การ์ฟิลด์, และเอมมา สโตน

ชุดการแสดง

ช่วงระยะยี่สิบนาทีระหว่างทั้งสองชุด
หอยนักล่าเกลียวเชือก

ลักษณะทั่วไป

เปลือกรูปทรงกระบอกเรียว มีสีขาวเวียนขวาและเรียบ สูงประมาณ 6.2 มิลลิเมตร กว้าง 2 มิลลิเมตร เปลือกมี 7-8 ชั้น ปลายยอดมนทู่ มีเปลือกคอยาวและฟันที่แหลมคมซึ่งใช้ใการล่าเหยื่อ

แหล่งอาศัย

มักอาศัยตามพื้นที่ชื้น มีเศษซากใบไม้ทับถมเน่าเปื่อยโดยเฉพาะในแนวเขาหินปูน มักหลบซ่อนอยู่ใต้ซากใบไม้ในตอนกลางวันและออกหากินหลังฝนตก ขณะที่มีอากาศชื้นและตอนกลางคืน โดยจะล่าหอยชนิดอื่นที่มีขนาดเล็กและไข่แมลงต่างๆ เป็นอาหาร ซึ่งมีความสำคัญต่อระบบนิเวศในพื้นที่ ในด้านการควบคุมประชากรแมลงไม่ให้มีมากจนเกินไป

การแพร่กระจาย

หอยในสกุลนี้ส่วนใหญ่พบในประเทศฟิลิปปินส์ประมาณ 40 ชนิด ในประเทศอื่นๆ แถบอินโดจีนพบ 5 ชนิด ส่วนในประเทศไทยพบเฉพาะในภาคตะวันออก ตามแนวเขาหินปูน ในเขตอำเภอบ่อทอง จังหวัดชลบุรี, อำเภอเขาชะเมา จังหวัดระยอง และอำเภอเขาฉกรรจ์ จังหวัดสระแก้ว

สถานภาพ

เสี่ยงต่อการสูญพันธุ์

การค้นพบ

ถูกค้นพบครั้งแรกโดย ศาสตราจารย์ ดร.สมศักดิ์ ปัญหา อาจารย์ภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย ที่อำเภอบ่อทอง จังหวัดชลบุรี
ปางประทับเรือขนาน

ปางประทับเรือขนาน เป็นพระพุทธรูปอยู่ในพระอิริยาบถประทับ (นั่ง) บนพระแท่น พระหัตถ์ทั้งสองข้างวางคว่ำ บนพระชานุ (เข่า) บางแบบพระหัตถ์ซ้ายคว่ำที่พระชานุ พระหัตถ์ขาวจับชายจีวร พระบาททั้งสองวางอยู่บนดอกบัว

ประวัติ

ครั้งหนึ่งได้เกิดภัยพิบัติ 3 ประการขึ้น ณ นครเวสาลี แคว้นวัชชี ได้แก่ 1. ทุพภิกขภัย คือ เกิดข้าวยากหมากแพง ฝนฟ้าไม่ตกต้องตามฤดูกาล ประชาชนพากันอดอยากหิวโหยล้มตาย 2. อมนุษยภัย คือ เหล่าภูติผีปีศาจทั้งหลายต่างเข้ามาหลอกหลอนเบียดเบียนชาวเมือง 3. อหิวาตกภัย คือ เกิดอหิวาตกโรคระบาด ชาวเมืองก็ยิ่งเจ็บป่วยล้มตายมากขึ้น ในเวลานั้นพระพุทธเจ้า เสด็จมาจำพรรษา ณ พระเวฬุวันมหาวิหาร เจ้าลิจฉวีนามว่า มหาลิ เข้าเฝ้าพระพุทธองค์เพื่อทูลอาราธนาไปช่วยดับทุกข์ เมื่อเรือพระที่นั่งของพระพุทธองค์มาถึงท่าเรือนครเวสาลี เจ้าชายมหาลิจึงเชิญเสด็จพระพุทธองค์ขึ้นจากเรือ และถวายการต้อนรับอย่างมโหฬาร
ดีแลน มินเน็ตต์

ชีวิตช่วงแรกและอาชีพ

ดีแลน มินเน็ตต์ เกิดเมื่อวันที่ 29 ธันวาคม ค.ศ. 1996 ในเอวันส์วิลล์ เขาเป็นบุตรชายของโรบิน มาเคอร์ และ เครก มินเน็ตต์ เขาย้ายไปเมืองแชมเปญจน์เป็นเวลา 5 ปี แต่ต่อมาเขาย้ายไปลอสแอนเจลิสสำหรับการประกอบอาชีพการแสดงของเขา
การแสดงช่วงแรกเขารับบทเป็น เจฟฟรีย์ ในละครโทรทัศน์อเมริกันเรื่อง Drake & Josh ต่อมามินเน็ตต์ร่วมแสดงใน The Year Without a Santa Claus ของค่ายเอ็นบีซี และร่วมแสดงเป็นตัวประกอบในภาพยนตร์เรื่อง Fred Claus รับบทเป็นทอดด์ ลียง ในภาพยนตร์เรื่อง The Clique และรับบทเป็น โนอาห์ เฟรม ในภาพยนตรเรื่อง Snow Buddies มินเน็ตต์มีผลงานที่โดดเด่นจากการรับบทเป็นไมเคิล สกอฟิลด์ตอนเด็ก ในละครชุด แผนลับแหกคุกนรก (Prison Break) และรับบทเป็น เคลย์ นอร์แมน ในละครซีรีส์โทรทัศน์อเมริกันเรื่อง Saving Grace เขารับบทเป็นเคนนีใน Let Me In เขายังได้ร่วมแสดงในภาพยนตร์สวีเดนเรื่อง แวมไพร์ รัตติกาลรัก (Let the Right One In) ซึ่งได้รับการออกฉายเมื่อเดือนตุลาคมปี ค.ศ. 2010 มินเน็ตต์ยังปรากฏในภาพยนตร์หลายเรื่อง รวมถึงเรื่อง อสุรกายดงดิบ เขารับบทเป็นเดวิดลูกชายของ แจ็ค เชปพาร์ด
โอภาส พลศิลป

ประวัติ

โอภาส เกิดเมื่อวันที่ 2 เมษายน พ.ศ. 2464 สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง รวมถึงได้รับปริญญาดุษฎีบัณฑิตกิตติมศักดิ์ สาขาส่งเสริมการเกษตร จากสถาบันเทคโนโลยีการเกษตรแม่โจ้

การเมือง

โอภาสเคยรับราชการก่อนที่จะได้รับเลือกตั้งเป็นครั้งแรกใน พ.ศ. 2522 สังกัดพรรคกิจสังคม และได้รับเลือกติดต่อกันรวม 3 ครั้ง
โอภาส ได้รับแต่งตั้งเป็นรัฐมนตรีในรัฐบาลพลเอกเปรม ติณสูลานนท์ เป็นรัฐมนตรีช่วยว่าการกระทรวงมหาดไทย (ครม. 43) เมื่อ พ.ศ. 2526
คลองลัดบางกรวย

คลองลัดบางกรวย เป็นคลองขุดลัดแม่น้ำเจ้าพระยา (สายเก่า ปัจจุบันคือคลองบางกอกน้อย) เพื่อร่นระยะเวลาในการเดินเรือและเพิ่มความสะดวกต่อการสัญจรทางน้ำ โดยเริ่มขุดจากบริเวณหน้าวัดชลอ อำเภอบางกรวย จังหวัดนนทบุรี มาถึงแม่น้ำเจ้าพระยา (สายเก่า ปัจจุบันคือคลองชักพระ) บริเวณวัดสุวรรณคีรี ปัจจุบันคลองลัดบางกรวยถือเป็นส่วนหนึ่งของคลองบางกอกน้อยโดยมีระยะทางอยู่ในจังหวัดนนทบุรีและกรุงเทพมหานคร
ศูนย์แพทยศาสตรศึกษาชั้นคลินิก โรงพยาบาลพระปกเกล้า

การรับนิสิตแพทย์เข้าศึกษา

ศูนย์แพทยศาสตรศึกษาชั้นคลินิก โรงพยาบาลพระปกเกล้านิสิตแพทย์เข้าศึกษาในหลักสูตร แพทยศาสตรบัณฑิต ผ่านโครงการร่วมผลิตแพทย์เพิ่มเพื่อชาวชนบทและโครงการกระจายแพทย์หนึ่งอำเภอหนึ่งทุนของ คณะแพทยศาสตร์ จุฬาลงกรณ์มหาวิทยาลัย
ไม่สมมติ

การตอบรับ

เพลง ไม่สมมติ ได้อันดับ 4 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 3 มีนาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
อินกีกาโย

ประวัติ

อินกิกาโย เปิดตัวในชื่อ SBS Popular Song ในปี 1991 เป็นรายการจัดอันดับเพลง, แต่ถูกยุติการออกอากาศในฤดูใบไม้ผลิปี 1993. และออกอากาศอีกครั้งในปี 1998 ด้วยชื่อเดิม และรูปแบบรายการเดิม. ในปี 2003, รายการได้นำการจัดอันดับชาร์ตออก และแทนที่ด้วยระบบ Take 7, ที่จะนำ 7 ศิลปินที่ได้ความนิยม และโดดเด่นที่สุดในแต่ละสัปดาห์ มาหาศิลปินที่ได้รับความนิยมสูงสุดจากทั้งหมด. เพื่อรับรางวัล Mutizen Song.
ในฤดูใบไม้ผลิปี 2007, รายการเปลี่ยนรูปแบบการออกอากาศจากการบันทึกเทป เป็นการถ่ายทอดสดเพื่อเพิ่มเรตติ้งของรายการ, และเปลี่ยนชื่อรายการเป็น Inkigayo. วันที่ 2 พฤศจิกายน 2008, รายการเปลี่ยนเวลาออกอากาศจาก 3:20 pm เป็น 4:10 pm ในบ่ายของวันอาทิตย์, ไปออกอากาศก่อนรายการ Good Sunday, เพื่อเพิ่มเรตติ้งให้กับรายการ. ในฤดูใบไม้ผลิปี 2010, รายการเพิ่มเวลาออกอากาศเป็น 70 นาที เริ่มตั้งแต่เวลา 3:50 pm ของทุกๆ วันอาทิตย์.
วันที่ 10 กรกฎาคม 2012, SBS ประกาศเปลี่ยนแปลงรูปแบบรายการโดยนำระบบ Take 7 และรางวัล Mutizen Song ออก, โดยได้อธิบายว่า "พวกเราชื่อว่า, สิ่งที่สำคัญที่สุดก็คือแนวเพลง K-Pop ได้รับความนิยมแพร่หลายไปทั่วโลก. ก่อนหน้านี้, เราได้ตัดสินใจที่จะยกเลิกระบบนี้ในการประชุม. จริงๆ แล้วไม่มีอะไรอยู่เบื้องหลังการจัดอันดับนี้เลย. พวกเราได้ตัดสินใจใช้การเปลี่ยนแปลงนี้ และหวังว่าผู้ชมจะได้ความบันเทิงมากขึ้นจากเสียงเพลง. มีศิลปินในวงการเพลง จำนวนมากที่มีพรสวรรค์. เราต้องการที่จะฉีกกรอบจากระบบเดิมๆ, เพื่อให้ศิลปินได้ออกเพลงใหม่ และแสดงอย่างเต็มที่, ดังนั้นเราจึงมีแผนที่จะออกแบบระบบใหม่ โดยมีแนวคิดที่จะเพิ่มเวทีพิเศษ เพื่อให้ผู้ชมได้รับความบันเทิงมากขึ้น, เราจะมีเวทีพิเศษต่างๆ และอีกมากมาย." การนำระบบ Take 7 และรางวัล Mutizen Song ออกไป เริ่มตั้งแต่วันที่ 15 กรกฎาคม 2012.
ในวันที่ 3 มีนาคม 2013, รายการประกาศกลับมาใช้ระบบการจัดอันดับแบบชาร์ตอีกครั้งโดยเรียกว่า "อินกีกาโย ชาร์ต". โดยชาร์ตใหม่จะมีการร่วมมือกับ สมาคมอุตสาหกรรมเพลงของเกาหลี(Music Industry Association of Korea's) Gaon Chart, เริ่มตั้งแต่ 17 มีนาคม 2013.
คุรุทวารา

คุรุทวารา หรือ คุรุดวารา (ฮินดี: गुरुद्वारा; ปัญจาบ: ਗੁਰਦੁਆਰਾ, gurduārā; , gurdwārā) หรือ โบสถ์ซิกข์ เป็นศาสนสถานในศาสนาซิกข์ คุรุทวารา แปลว่า ประตูสู่คุรุ ซึ่งหมายถึงศาสดาทุกพระองค์ของศาสนาซิกข์ ภายในโบสถ์มีห้องโถงใหญ่ซึ่งประดิษฐานคัมภีร์คุรุ ครันถ์ สาหิบ และอาจมีห้องสมุด ที่รับเลี้ยงเด็ก และห้องเรียนด้วย ชาวซิกข์จะจัดอาหารไว้เลี้ยงต้อนรับผู้มาเยือนทุกคนไม่ว่าผู้นั้นจะนับถือศาสนาใดอยู่ก็ตาม โดยโรงครัวที่ประกอบอาหารดังกล่าวจะเรียกว่า ลังกัร หรือ โรงครัวพระศาสดา
คุรุทวาราที่ศักดิ์สิทธิ์ที่สุดตามความเชื่อซิกข์คือ หริมันทิรสาหิบ หรือ วิหารทอง ตั้งอยู่ที่เมืองอมฤตสาร์ รัฐปัญจาบ ภาคเหนือของประเทศอินเดีย
เวอร์ชวลบอย

เวอร์ชวลบอยเป็นเครื่องเล่นเกม 3 มิติที่นินเทนโดผลิตออกมาวางจำหน่ายเมื่อวันที่ 21 กรกฎาคม พ.ศ. 2538 ผู้เล่นต้องมองผ่านดีสเพลย์ที่มีรูปร่างเหมือนแว่นซึ่งตั้งบนขาวาง โดยภาพของเกมจะเป็นภาพ 3 มิติ โดยการหลอกสายตาให้มองเห็นภาพ 2 มิติดูมีมิติแบบภาพ 3 มิติ ออกวางขายครั้งแรกในญี่ปุ่นในปี ค.ศ.1995 เครื่องเวอร์ชวลบอยถูกวิจารณ์ว่าเป็นความผิดพลาดครั้งใหญ่ที่สุดของนินเทนโดในวงการอุตสาหกรรมเกม

ประวัติและการพัฒนา

ช่วงหลังยุคเครื่องเกมซูเปอร์แฟมิคอม นินเทนโดต้องการสานต่อความสำเร็จของเครื่องเกมพกพาของตนที่ชื่อ "เกมบอย" ที่ประสบความสำเร็จอย่างล้นหลาม นินเทนโดมองว่าภาพของเครื่องเกมบอยที่เป็นภาพขาวดำความละเอียดต่ำนั้นล้าสมัยไปแล้ว จึงมีความต้องการจะพัฒนาเครื่องเกมพกพารุ่นใหม่มาแทนที่
นินเทนโดได้มอบหมายให้ กุนเป โยโคอิ นักพัฒนาเกมผู้มีชื่อเสียงผู้ให้กำเนิดเครื่องเกมพกพาที่ประสบความสำเร็จอย่างสูงอย่าง"เกม แอนด์ วอช" และ "เกมบอย" และผู้ให้กำเนิดเกมซีรีส์"เมทรอยด์"เป็นผู้พัฒนาเครื่องเกมพกพารุ่นใหม่นี้ โยโคอิได้พัฒนาเครื่องเกมที่อาศัยหลักการมองภาพ 3 มิติของดวงตา โดยผู้เล่นจะต้องมองเข้าไปในกล้องเหมือนสวมแว่นประดาน้ำ และในเครื่องจะมีหน้าจอ 2 ชุดสำหรับดวงตาซ้ายและขวา ภาพจากจอทั้ง 2 จะถูกมองแยกต่างหากจากดวงตาแต่ละข้าง ผลที่ได้คือเกิดภาพลวงตาที่ทำให้ดูเหมือนภาพมีมิติแบบภาพ 3 มิติ
อย่างไรก็ดี เนื่องด้วยการพัฒนากินเวลามากเกินไป และนินเทนโดต้องการรีบหันไปให้ความสนใจกับการพัฒนาเครื่องนินเทนโด64มากกว่า เครื่องเวอร์ชวลบอยจึงออกวางจำหน่ายทั้งๆที่โยโคอิยังพัฒนามันไม่เสร็จสมบูรณ์ ผลที่ได้คือเครื่องที่มีขนาดเทอะทะ มีขนาดใหญ่เกินกว่าที่จะเป็นเครื่องเกมพกพา หนำซ้ำเวลาเล่นต้องหาพื้นที่วางเครื่องที่มั่นคง เพราะไม่มีอะไรตรึงตัวเครื่องติดไว้กับหัว ทำให้ได้รับคำวิจารณ์ในแง่ลบเป็นจำนวนมาก

คำวิจารณ์

เครื่องเวอร์ชวลบอยนั้นเป็นที่ผิดหวังของแฟนๆนักเล่นเกมที่รอคอยเครื่องเกมนี้ตั้งแต่ครั้งที่นินเทนโดประกาศจะผลิตเครื่องเกม 3 มิติเป็นครั้งแรก และนินเทนโดยังโฆษณาประสิทธิภาพของเครื่องเอาไว้เกินความเป็นจริงเป็นอย่างมาก เมื่อตัวเครื่องจริงออกมาไม่เป็นไปตามที่โฆษณาไว้ จึงสร้างความผิดหวังและมีคำวิจารณ์ในแง่ลบเป็นจำนวนมาก
ทางนินเทนโดกล่าวหาว่านายโยโคอิผู้ให้กำเนิดเครื่องเป็นต้นเหตุของความล้มเหลวครั้งใหญ่นี้ กล่าวกันว่าทางบริษัทเริ่มจะเหินห่างจากนายโยโคอิ ภายหลังนายโยโคอิจึงลาออกจากบริษัทไปผลิตเกมให้บริษัทบันได เครื่องเวอร์ชวลบอยได้รับคำวิจารณ์ในแง่ลบเป็นอย่างมาก ในปี 2007 นิตยสาร "PC World" จัดอันดับให้เครื่องเวอร์ชวลบอยอยู่ที่อันดับ 5 ในอันดับ"สินค้าเทคโนโลยีที่น่าเกลียดที่สุดในประวัติศาสตร์"
ถึงแม้จะถูกจัดอันดับว่าเป็นเครื่องเกมที่มีคุณภาพแย่และถือเป็นความล้มเหลว ทำให้ผลิตออกมาเพียง 80,000 เครื่อง แต่ด้วยจำนวนที่น้อยและหายากนี้ ทำให้เครื่องเวอร์ชวลบอยกลายเป็นของสะสมหายากของบรรดาแฟนๆนินเทนโด และสามารถขายได้ผ่านทางการประมูลในราคาแพง ในเมืองดูไบ มีการค้นพบเครื่องเวอร์ชวลบอย 100 เครื่องถูกเก็บลืมไว้ในลังไม้ที่เก็บไว้ในโกดัง เป็นเครื่องเวอร์ชวลบอยที่ขายไม่ออกและถูกเก็บลืมไว้ โดยที่เจ้าของคนปัจจุบันไม่รู้เลยว่ายังมีเครื่องพวกนี้อยู่ในโกดังจนกระทั่งถูกค้นพบในภายหลัง

เกม

เครื่องเวอร์ชวลบอยถือเป็นหนึ่งในเครื่องเกมที่มีเกมน้อยที่สุด มีเกมออกมาเพียง 22 เกมเท่านั้น